เขียนย่อหน้าเกี่ยวกับ 5 บทบาท HR ในปี 2023 กับภารกิจช่วย Transformation องค์กรให้พร้อมรับมือโลกหลังโควิด
สำหรับ 5 บทบาท HR ในปี 2023 กับภารกิจช่วย Transformation องค์กรให้พร้อมรับมือโลกหลังโควิด มีอะไรบ้าง เรามาไล่เรียงตั้งแต่ข้อแรกเลยค่ะ เพราะHR มีภารกิจสำคัญในการปรับนมายด์เซ็ตของคนในองค์กร ทำให้มีการปรับตัวให้พร้อมรับการเปลี่ยนแปลง โดยมี HR เป็นตัวกลาง เพื่อให้ทุกฝ่ายเห็นภาพได้ตรงกันและช่วยองค์กรสร้างทาเลนต์ด้วยการ UpSkill หรือ Reskill ของพนักงาน ต่อมาก็จะเป็นการทำงานแบบกลุ่มย่อย เป็นทำงานแบบโดยไม่ยึดติดตำแหน่งเดิม เพื่อบรรลุเป้าหมายบางอย่างร่วมกัน จะมีวิธีการทำงานแบบเน้นการลองผิดลองถูกแต่อยู่บนพื้นฐานความเสี่ยงที่องค์กรรับได้ ​เพื่อสร้างการเรียนรู้และทำให้องค์กรสามารถตอบโจทย์เป้าหมายที่วางไว้ได้เร็วขึ้น ข้อต่อมาเป็นการเปลี่ยนแปลงที่ไม่ใช่แค่ตอบโจทย์คนในองค์กร แต่ต้องตอบโจทย์ความต้องการของลูกค้า และนำไปสู่การตอบโจทย์ในโอกาสใหม่ๆ การเป็น HR ที่ดีจะต้องเป็นนักฟังและนักสื่อสารที่ดี และข้อสุดท้าย การเป็น HR ที่ดีได้ ความฉลาดทางอารมณ์ (EQ) จะสำคัญกว่าความเก่ง (IQ) เพราะอุปสรรคที่เกิดขึ้นระหว่างทาง คนที่เป็น HR จะต้องมีความพร้อมให้ยืดหยุ่นไปตามสถานการณ์นั้น ๆ

บทเรียนจากย่อหน้านี้

5 บทบาท HR ในปี 2023 กับภารกิจช่วย Transformation องค์กรให้พร้อมรับมือโลกหลังโควิด


1. Look into the Mirror
ถ้าหลังจากวิกฤตโควิดเริ่มคลี่คลาย แต่องค์กรของเรายังทำทุกอย่างเหมือนเดิม นั่นแปลว่าองค์กรของเราอาจต้องกลับมาส่องกระจกอีกครั้ง แล้วถามตัวเองว่าพอใจกับสิ่งที่เป็นวันนี้แล้วหรือยัง เพราะหลายครั้งที่ยังไม่เห็นถึงความจำเป็นต้องเปลี่ยนแปลง อาจเพราะยังส่องกระจกไม่ชัด เลยไม่รู้ว่าต้องปรับอะไรบ้าง 
เมื่อเห็นถึงความจำเป็นของการเปลี่ยนแปลงแล้ว ภารกิจสำคัญของ HR คือการปรับเลนส์หรือมายด์เซ็ตของคนในองค์กร ตั้งแต่ผู้บริหารไปจนถึงพนักงาน ให้เห็นถึงความจำเป็นของการ Transformation ซึ่งเป็นสิ่งที่องค์กรชั้นนำระดับท็อปของโลกต่างให้ความสำคัญ
เพราะมองว่าจากนี้ “ไม่รู้ว่าอะไรจะเกิดขึ้น กำลังอยู่กับความไม่แน่นอน จึงต้องปรับตัวให้พร้อมรับการเปลี่ยนแปลงสำหรับมองหาโอกาสใหม่ๆ โดยมี HR เป็นตัวกลาง ช่วยให้ทุกฝ่ายเห็นภาพตรงกันและช่วยองค์กรสร้างทาเลนต์ด้วยการ UpSkill หรือ Reskill พนักงาน”
ดังนั้นต่อให้ตำแหน่งหรือบทบาทการทำงานจะเหมือนเดิม แต่สิ่งที่เปลี่ยนไปคือทักษะในการทำงานทุกตำแหน่ง จากในอดีตแต่ละทักษะอาจใช้ได้นานถึง 15-20 ปี แต่ตอนนี้ถ้าจะก้าวให้ทันการเปลี่ยนแปลงของโลกอาจต้องปรับกันทุก 3-4 ปี ​


2. ทำงานแบบกลุ่มย่อย
ตอนนี้แทบไม่มีองค์กรระดับโลกที่เชื่ออีกแล้วว่า องค์กรจะสามารถแก้ปัญหาอะไรก็ตามที่เกิดขึ้นได้สุดทางหากไม่ได้ความร่วมมือร่วมใจของคนในองค์กร นี่จึงเป็นเหตุผลว่าทำไมองค์กรหลายแห่งเริ่มหันมาสนใจการทำงานแบบ Tribe และ Scrum หรือที่บ้าน
คำว่า ‘ลงแขก’ หรือการรวมพลพนักงานที่อาจจะอยู่คนละสายงานมาลงแขกกันทำงานแบบไม่ยึดติดตำแหน่งหรือบทบาทเดิม แต่ทำเพื่อบรรลุเป้าหมายบางอย่างร่วมกัน มีวิธีทำงานที่ยืดหยุ่น Agile สูง เน้นการลองผิดลองถูก (Test and Learn) โดยที่ยังอยู่บนพื้นฐานความเสี่ยงที่องค์กรรับได้ ​เพื่อสร้างการเรียนรู้และทำให้องค์กรสามารถตอบโจทย์เป้าหมายที่วางไว้ได้เร็วขึ้น


3. Start with why
การ Transformation องค์กรที่ดีต้องตอบให้ได้ก่อนว่าจะเปลี่ยนแปลงเพราะอะไร ซึ่งแต่ละองค์กรอาจมีคำตอบที่แตกต่างกัน แต่หัวใจสำคัญคือการเปลี่ยนแปลงดังกล่าว ต้องไม่ใช่เพื่อตอบโจทย์คนในองค์กร แต่ต้องเปลี่ยนแปลงเพื่อตอบโจทย์ความต้องการของลูกค้า และนำไปสู่การตอบโจทย์โอกาสใหม่ๆ ในการทำธุรกิจ 


4. HR ต้องเป็นนักฟังและนักสื่อสารที่ดี
รู้หรือไม่ว่าเบื้องหลังความสำเร็จในการ Transformation ของบริษัทเกมที่ใหญ่ที่สุดในโลกคือการที่ฝ่าย HR เลือกที่จะใช้เวลาถึง 7 ชั่วโมงต่อวัน เพื่อออกไปพูดคุยและทำความเข้าใจกับพนักงานเกี่ยวกับการ Transformation ซึ่งได้ผลลัพธ์ดีกว่าการใช้วิธีนั่งส่งอีเมลหรือจัดทาวน์ฮอลล์ เพราะการ Transformation องค์กร ก็เหมือนกับการพาองค์กรเดินทางสู่ดินแดนใหม่ (Journey to New Land) 
หากจะทำให้ทุกคนออกเดินทางไปด้วยกันอย่างราบรื่น HR ก็ต้องพร้อมรับฟังความคิดเห็นของพนักงานในองค์กร ที่สำคัญรับฟังแล้ว HR ยังต้องสามารถจับประเด็น เพื่อนำไปต่อยอดในการสื่อสารหรือวางกลยุทธ์ เพื่อเข้าไปช่วยแก้ปัญหาให้พนักงานหรือฝ่ายต่างๆ ได้อย่างตรงจุด​


5. ความฉลาดทางอารมณ์ (EQ) สำคัญกว่าความเก่ง (IQ)
เพราะในทุกเส้นทางไปสู่การเปลี่ยนแปลงย่อมเต็มไปด้วยอุปสรรค ซึ่งการจะข้ามผ่านไปได้ HR ต้องมี EQ ที่พร้อมทลายขีดจำกัดต่างๆ เพราะต่อให้จะมีเป้าหมายและกลยุทธ์ที่วางแผนมาดี ชัดเจนแค่ไหน แต่ถึงเวลาทำงานจริงทุกอย่างก็อาจไม่เป็นตามใจ ดังนั้น HR ต้องพร้อมยืดหยุ่นไปตามสถานการณ์ ต่อให้บางครั้งเส้นทางไปสู่เป้าหมายอาจจะต้องเดินอ้อมหรือเปลี่ยนจากเส้นทางที่คิดไว้ จนทำให้ต้องเสียเวลาไปบ้างก็ต้องยืดหยุ่น หากสุดท้ายแล้วเส้นทางใหม่นี้ยังสามารถพาไปถึงเป้าหมายที่วางไว้
5.ความรู้ทางการเงิน